Nyeste Skilderie af Kiøbenhavn, 1806-01-07
Paa Amalienborgpladsen stod Livgarden til Hest, og til Fods. Hele Pladsen var oplyst med brændende Begkrandse, som udbredte den skjønneste Belysning over Palaierne og Frederik den Femtes Statue. Paa hver Side af Jndgangen til Pladsen holdt Ryttere, der vaagede over, at ingen Uvedkommende nærmede sig samme. Fra Collonnaden imellem Palaierne ned af Amaliegaden, over St. Annepladsen og i Bredgaden indtil Kongens Nytorv var Holmens Magt posteret. Haandværks stokken, som havde sin Fane i Spidsen, paraderede med forskjellig Slags Værktøi, som Øxer, Sange, Borer &c., efter enhvers Forretning. Endog Holmens Telegraphister vare her med deres Kikkerter. Matroserne havde Pigger. - Paa Kongens Nytorv stod Danske og Norske Livregiment; paa Ø stergaden en Division borgerligt Infanterie; paa Nyamagertorv Marinere og paa Gammelamagertorv det borgerlige Artillerie; i Vimmelskaftet og Nygaden en Division borgerligt Infanterie; paa Gammeltorv, paa høire Side Kongens Livjægere og paa venstre Marinere, i Frederiksberggaden en Division borgerligt Infanterie og Brandcorpset. Kl. 4 1/2 blev Vesterports Vagt forstærket med en Capitains- og Ravelinen med en Lieutenantsvagt. Vesterport var meget smukt illumineret med couleurte Lamper, og paa Gammeltorv var anbragt 8 smag fulde Trælygtestøtter, malede som Marmor, hver med 3 Lygter. Alle de Gader og Pladse, Processionen skulde passere, vare illuminerede. J Bispegaarden, som ogsaa var illumineret, saae man i et Fag Vinduer en transperant Decoration, som forestillede Religionen, der stod nedbøiet lige for en Helt og græd, oven over læstes: Frederik, neden under, Religionens Dyrker, Fædrenelandets Ven. J Nyhavn ved Sandkisten laae to Kongebaade, hvis Takkelage var behængt med Lygter, hvilket frembragte en herlig Virkning paa den store Plads, som overalt tindrede af Lys. Kl. 9 1/2. efterat de Herrer, som hørte til Ligfølget, vare blevne beværtede paa Palaiet, aabnedes Toget; i det samme gjordes militaire Honneurs og begyndtes en Sørgemusik. En Escorte af Livgarden til Hest med 2 Trompetere, aabnede Toget, som fulgte i følgende Orden: 9 Majorer af Landetaten og 9 Capitainer af Søetaten, som havde baaret Liget, to og to til Hest; 4 Oberster af Landetaten og 44 Commandeurer af Søetaten, som havde baaret Himlen over Liget, ligeledes til Hest. Ved Siden af dem gik der Tienere med hvide Voxfakler, 3 Kongel. Stadseqvipager, hvori Oberst Sames med Elephantordenen paa en rød Fløiels Pudde, Oberst Beck med Seraphinerordenen og Commandeur Fischer med Commandostaven; Kammerherre og Marchal Blücher, ganske sort klædt, til Hest, med Marchalstaven i Haanden; Ligvognen med det høie Lig; 4 Kammerjunkere bare Ligklædet, 8 Capitainer af Landetaten og 8 Capitain=Lieutenanter af Søetaten førte Hestene for Ligvognen; 12 Drabantofficierer, paa hver Side af samme; 20 sortklædte Pager og 30 Lakeier med Fakler; Overhofmarchallen til Hest, ganske sort klædt, ledsaget af nogle tredive Cavalierer til Hest, hvoraf hver havde to Tjenere foransig med Fakler; H. M. Kongens Stadseqvipage (nemlig Indtogsvognen); H. K. H. Kronprindsens og Kronprindsessens; D. H. Prindserne Christian og Ferdinand med en Kammerherre og Kammerjunker ved Siderne; H. K. H. Hertuginden af Augustenborgs Stadseqvipage; D. H. Prindsesserne Julianes og Charlottes; H. Høis. D. Hertugen af Augustenborg, ved Siden red høisammes Kammerherre. Ved Siden af alle disse Eqvipager fulgte Staldkarle med Fakler; H. D. Hertugen af Wartembergs Eqvipage med Lakeier og Staldfolk, som bare Fakler; Geheimeraaderne Schimmelmann, Reventlau, Rosenkrone, Moltke. Ved Siden af Vognene gik Lakeier med Fakler. Processionen sluttedes med en Escorte af Garden til Hest. – Da det høie Liig var kommet paa Østergade, affyrede begge Kongebaaden i Nyhavn 27 Minutskud, og da det var passeret Støtten udenfor Vesterport, blev der fyret 9 Minutskud fra Fæstningen, og derpaa 27 Minutskud fra Skydebanen. - Klokkerne i Stadens Kirker begyndte at ringe Kl. 8, og Sangværket at spille Kl. 9, hvilket vedblev til Kl. 11 1/2, da Toget ganske var ophørt i Runddelen af Friderichsbergallee. - Om Morgenen blev der givet en Dejenne paa Palaiet i Roeskilde for hele Ligfølget. Kl. 9 1/2 gik hele Følget Liget i Møde udenfor Roeskilde, hvor Processionen blev ordnet. Den ankom derpaa til Roeskilde By i samme Orden som i Kjøbenhavn. Liget blev nu haaret ind i Kirken til Capellet under en Fløiels Himmel, og der blev afsjunget en Cantate. Efter at første Afdeling var afsjunget, holdt H. H. Hr. Biskop Balle en passende Tale. Byens Borgere, sort klædte, paraderede paa Torvet; de havde sorte Bandalerer med hvide Kanter, og sorte og hvide Cotarder paa Hattene. Ved Kirken paraderede det borgerlige Jægercorps. Der var sammenstimlet saamange Bønder fra hele Omegnen, som alle strømmede ind i Kirken, at Jægerne maatte paradere i samme, for at holde den tilbørlige Orden. - Kl. 1. var hele Høitideligheden forbi, og derpaa blev hele Ligfølget beværtet med et Middagsmaaltid paa Palaiet i Roeskilde. For i Holsteen at formindske Jndqvarteringen